Trinidad og Tobagos sentralbank

Trinidad og Tobagos sentralbank (engelsk: Central Bank of Trinidad and Tobago) er sentralbanken i Trinidad and Tobago. 

Sentralbanken ble etablert i 1964, og har hovedkontor i Port of Spain. 

Historie
Fra slutten av 2. verdenskrig var Trinidad og Tobagos finanssektor dominert av utenlandske institusjoner, som British Currency Board. Trinidad og Tobago fikk sin uavhengighet fra Storbritannia 31. august 1962, og i 1964 ble Trinidad og Tobagos sentralbank etablert. 

På 1970- og 80-tallet slet Trinidad og Tobago økonomisk, og økonomien kollapset nesten. Sentralbanken spilte da en viktig rolle i å yte kortsiktig kreditt til bankene i landet. Til tross for dette gikk fem av finansinstitusjonene konkurs. Gjennom 1990-tallet gjennomgikk finansnæringen reformer. I samarbeid med  IMF og Verdensbanken ble finansnæringen liberalisert, og i 1993 ble First Citizens' Bank etablert, ved en sammenslåing av de tre statseide bankene National Commercial Bank (NCB), Trinidad Co-operative Bank (TCB) og Workers' Bank. 

I 2013 ble sentralbanken medlem nr 100 i Alliance for Financial Inclusion.The Guardian - Central Bank joins Alliance for Financial Inclusion, besøkt 1. desember 2014.

Hovedoppgaver
Sentralbankens hovedmålsetting er å bidra til pengemessig og økonomisk stabilitet, samt tillit til Trinidad og Tobagos økonomi.Trinidad og Tobagos sentralbank - Mission Statement , besøkt 1. desember 2014.

Hovedoppgavene er definert i sentralbankloven fra 1964, og er bl.a.:Trinidad og Tobagos sentralbank - What we do , besøkt 1. desember 2014.
 Utstede og trekke tilbake landets valuta
 Utvikle og implementere landets pengepolitikk
 Være regjeringens bank og rådgiver
 Være bankenes bank
 Utstede verdipapirer på vegne av regjeringen
 Styre valutahandel og jobbe for stabil valutakurs
 Forvalte landets valutareserver
 Bidra til økonomisk stabilitet
 Samle relevante økonomiske data og drive forskning

Sentralbanksjef
Pr mars 2018 er Alvin Hilaire sentralbanksjef.Trinidad og Tobagos sentralbank - Our leadership , besøkt 25. mars 2018. Han ble utnevnt til sentralbanksjef 23. desember 2015, og overtok etter Jwala Rambarran.CNC3 - Central Bank confirms Dr Alvin Hilaire as new Central Bank Governor , besøkt 25. mars 2018.

Visesentralbanksjef er Sandra Sookram.

Se også
 Liste over verdens sentralbanker

Referanser

Eksterne lenker


Kategori:Sentralbanker
Kategori:Etableringer i 1964
Kategori:Trinidad og Tobagos økonomi‎